b'\n_START_ARTICLE_\nR\xc3\xbcgen\n_START_SECTION_\nProra\n_START_PARAGRAPH_\nR\xc3\xbcgen on Saksan merkitt\xc3\xa4vimpi\xc3\xa4 matkailukohteita. Adolf Hitler suunnitteli saarelle 1930-luvulla j\xc3\xa4ttikokoista terveyskylpyl\xc3\xa4\xc3\xa4 Proraa, josta kaavailtiin maailman suurinta rantalomakohdetta. 4,5 kilometrin pituista rakennusta alettiin rakentaa vuonna 1936 ja se valmistui 1938, mutta hanke keskeytyi toisen maailmansodan syttymisen j\xc3\xa4lkeen. Talosta tuli sotasairaala, ja sodan p\xc3\xa4\xc3\xa4tytty\xc3\xa4 se j\xc3\xa4i It\xc3\xa4-Saksan puolelle. It\xc3\xa4-Saksan aikaan sit\xc3\xa4 yritettiin turhaan r\xc3\xa4j\xc3\xa4ytt\xc3\xa4\xc3\xa4 hajalle, ja sittemmin sit\xc3\xa4 on sanottu kahden diktatuurin, natsismin ja kommunismin, yhteiseksi muistomerkiksi. Rakennus on p\xc3\xa4\xc3\xa4osin tyhjill\xc3\xa4\xc3\xa4n, joskin kes\xc3\xa4ll\xc3\xa4 2011 sinne avattiin retkeilymaja. Lis\xc3\xa4ksi siell\xc3\xa4 on museoita, kauppoja ja disko.'